Passage de Vénus
Passage de Vénus ass eng experimentell Fotoserie aus dem Joer 1874, déi de franséischen Astronom Pierre Jules César Janssen gemaach huet. Ofgesi vun Experimenter mam Phenakistiskop, Zootrop, asw, war et ee vun den éischte bekannte Versich vum Ophuelen vun engem beweegte Bild.

De Passage de Vénus besteet aus 48 Fotoen, déi mam "Révolver astronomique" gemaach goufen. Dee "Revolver" hat d'wëssenschaftlecht Zil, fir d'Iwwerwaachung vun astronomeschen Objete méi einfach ze maachen. Deen Apparat gouf als de Virleefer vun der Filmkamera consideréiert.

Et ass den eelste Film oder Documentaire op der IMDb.

Ëm wat geet et? 
En dokumentéiert den Transit vun der Venus, deen 1874 konnt a Japan observéiert ginn. D'Venus zitt virun der Sonnescheif laanscht.

Kuckt och 
 Roundhay Garden Scene, den éischte richtege Film op der Welt, aus dem Joer 1888,
 Sallie Gardner at a Gallop, "Film" (experimentell Fotoserie) aus dem Joer 1878.

Fotografie
Venus (Planéit)
Filmer vu virun 1888